ཞག་ལིབྷོ་དྷི་ལེར་གྱིས་བརྩམས་པའི་ལྷུག་རྩོམ་ཁག་ཀྱང་ཧྥ་རན་སིའི་སྔར་སྲོལ་ལྷུག་རྩོམ་ཁག་དང་མི་འདྲ་བར་ཚིག་རྒྱན་གྱིས་བཅིངས་ཡོད་པ་དང་།བརྗོད་བྱ་དང་རྩོམ་ཉམས་གསར་པ་ཡིན་སྟབས།ཁོང་གིས་ཧྥ་རན་སིའི་ལྷུག་རྩོམ་ལ་འགྱུར་བ་ཆེན་པོ་ཞིག་བཏང་བ་རེད།དེ་བཞིན་དུ་ཁོང་གི་རྩོམ་རྒྱུན་རྗེས་སྐྱོང་ལྟ་བུའི་སྙན་ངག་པ་ཨར་ཁྲོལཝན་བྷོསབརྩམས་པའི་ལྷུག་རྩོམ་སྙན་ངག་ཕྱོགས་བསྒྲིགས་ཀྱི་དེབའོད་སྣངཞེས་པ་པར་དུ་བསྐྲུན་པ་ལ་བརྟེན་ནས།ལྷུག་རྩོམ་སྙན་ངག་ལ་ཐོད་བརྒལ་གསར་པ་ཞིག་བྱུང་བས།སྐབས་དེ་ཤེད་དུ་རང་མོས་སྙན་ངག་དང་ལྷུག་རྩོམ་སྙན་ངག་གཉིས་ཀྱི་ཁྱད་པར་རམ་ཡང་ན་ས་མཚམས་ཀྱི་སྐོར་ལ་སྙན་ངག་པའི་སྡེ་ལ་བསམ་ཚུལ་མང་ཙམ་བྱུང་བར་གྲགས།དེས་ན་བརྗོད་གཞི་འདི་ལས་འཕྲོས་ཏེ་བསམ་ཚུལ་ཐུང་ཙམ་ཞིག་ཞུས་ན།ཡོངས་གྲགས་སུ་ང་ཚོའི་ཁ་ལ་འབྱམས་ཡོད་པ་ནི།རང་མོས་སྙན་ངག་གསར་བཏོད་པ་ནི་ཨ་རིའི་སྙན་ངག་པ་བལ་ཁྲིབེས་ཁྲི་མནཞུ་བ་ཡིན་པ་དང་།ཁོང་གིསརྩྭ་ལོཞེས་པའི་དེབ་པར་སྐྲུན་བྱས་ཏེ།སྙན་ངག་གསར་པའམ་རང་མོས་སྙན་ངག་གི་རྩོམ་སྲོལ་གསར་དུ་བཏོད་པ་རེད་ཅེས་པ་དེ་རེད།གནས་ཚུལ་འདི་བོད་དུ་འཁྱེར་ཡོང་མཁན་སུ་ཡིན་མི་ཤེས་ཏེ།འདི་ནི་གནས་ཚུལ་ཆ་ཚང་བ་ཞིག་མིན།རྒྱུ་མཚན་ནི་འདི་ལྟར།བལ་ཁྲིབེས་ཁྲི་མན་གྱི་སྔོན་ལ་ཨ་རིར་ཚིག་རྐང་དོ་མི་མཉམ་པའི་སྙན་ངག་མེད་པ་འདྲ་ནའང་།མི་ལོ་ཉིས་སྟོང་ལྷག་གི་སྔོན་ལ་བྱོན་པའི་གྷི་རིག་སིའི་སྙན་ངག་པ་དང་།རོ་མན་གྱི་སྙན་ངག་པ་རྣམས་ཀྱིས་བྲིས་པའི་བརྩམས་ཆོས་ཁག་ཏུ་ཚིག་རྐང་དོ་མི་མཉམ་པའི་སྙན་ངག་ཡོད་པར་མ་ཟད།དམ་པའི་གསུང་རབཀྱི་ལེའུ་ཞིག་སྟེགླུ་ཡི་གླུནི་སྙན་ཚིག་གིས་བརྒྱན་པའི་ཚིག་རྐང་དོ་མཉམ་པ་ཡིན་པ་རེད།དེ་བཞིན་དུ་ཧྥ་རན་སིར་མཚོན་ནའང་།དུས་རབས་བཅུ་དྲུག་པའི་ནང་བྱོན་པའི་བྷ་ལེ་སིསྡུབག་རྫི་ནེརགྱིས་ཚིག་རྐང་དོ་མི་མཉམ་པའ་སྙན་ངག་བྲིས་ཡོད་ཅིང་།དེའི་རྗེས་སུ་བྱོན་པའི་གཞངསྡུ་ལཧྥང་ཏན་ནཱིདང་།སྐད་གྲགས་ཅན་གྱི་འཁྲབ་གཞུང་རྩོམ་པ་པོ་མའོ་ལེརསོགས་ཀྱི་བརྩམས་ཆོས་ཁག་ཏུའང་ཚིག་རྐང་དོ་མི་མཉམ་པའི་སྙན་ངག་མཐོང་རྒྱུ་འདུག་ལ།ལྷག་པར་དུ་དུས་རབས་བཅུ་དགུ་པའི་ནང་བལ་ཁྲོལཨེས་གྷོ་དང་།ཞག་ལིབྷོ་དྷི་ལེར།ཨར་ཁྲོལཝན་བྷོས།ད་དུང་ཕུ་ཝོ་སི་པེམེས་ཝེ་མེསོགས་ཀྱིས་ཚིག་རྐང་དོ་མི་མཉམ་པའི་སྙན་ངག་ཤུགས་ཆེར་སྤྱད་ཡོད།འོན་ཀྱང་།ཧྥ་རན་སིའི་རང་མོས་སྙན་ངག་ཕྱོགས་བསྒྲིགས་ཀྱི་དེབ་ཐོག་མ་ནི་སྙན་ངག་པ་གྷོལ་སི་ད་བུཁེནགྱིས་བརྩམས་པའིའབྲོག་པའི་ཕོ་བྲངཞེས་པ་དེ་རེད།ཡང་།ཨིན་ཇི་རྒྱལ་ཁབ་ལ་མཚོན་ནའང་མཚན་ཉིད་སྨྲ་བ་འཇོནབེ་ཁུ་ལེ་ཧྥུསདམ་པའི་གསུང་རབཏུ་བཞུགས་པའི་ཆོས་གླུ་མང་པོ་ཞིག་ཨིན་ཡིག་ཏུ་བསྒྱུར་བར་བརྟེན་ནས་ཚིག་རྐང་དོ་མི་མཉམ་པའི་སྙན་ངག་བྱུང་བར་གྲགས།ང་ཚོས་རང་སྙན་ངག་གི་ཡབ་ཆེན་དུ་འབོད་པའི་བལ་ཁྲིབེས་ཁྲི་མན་གྱིས་ཀྱང་སྙན་ངག་ཕལ་མོ་ཆེ་ནིདམ་པའི་གསུང་རབཏུ་བཞུགས་པའི་ཆོས་གླུ་ལྟར་བྲིས་འདུག་ཅེས་རྗོད་མཁན་ཀྱང་ཡོད་པ་རེད།